### erbcbnovy

### MESTO

###### ŠAĽA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Námestie Sv. Trojice 7, 927 15 Šaľa, Slovenská republika

##  Tel.: +421 /0/ 31 770 5981-4 / Fax: +421 /0/ 31 770 6021

 E-mail: mesto@sala.sk **/** http://www.sala.sk
 IČO: 306 185

Naše číslo: Vybavuje/klapka Šaľa

14846/2018/OSaKČ/ 04275 Ing. Haládiková/0918248690 25. 09. 2018

Vec

**Oznámenie o povinnostiach vlastníkov psov ohľadom trvalého označenia psov**

Mesto Šaľa v súlade s § 19 ods.11 zákona č. 39/2007 Z. z. o veterinárnej starostlivosti v znení neskorších predpisov (ďalej len zákon)

**o z n a m u j e**

**vlastníkom psa/psov** chovaného/chovaných na území Slovenskej republiky povinnosť :

* -zabezpečiť trvalé označenie psa/psov podľa § 19 odseku 9 zákona transpondérom, pred prvou zmenou vlastníka psa, najneskôr však do 12 týždňov veku,
* a uviesť identifikačné údaje psa a údaje o vlastníkovi psa v centrálnom registri spoločenských zvierat.

**Vlastník psa narodeného do 31. augusta 2018 je povinný zabezpečiť trvalé označenie psa podľa § 19 ods. 9 zákona** v prechodnom období **najneskôr do 31. októbra 2019**; to sa nevzťahuje na psa narodeného do 31. augusta 2018, ktorý sa uvádza na trh, prevádza do vlastníctva alebo držby inej osoby, umiestňuje sa do karanténnej stanice alebo útulku pre zvieratá.

Podľa § 19 ods. 8 zákona **môže** **označiť zviera transpondérom len súkromný veterinárny lekár.** Za trvalé označenie psa podľa §19 odseku 9 zákona č. 39/2007 Z. z. o veterinárnej starostlivosti v znení neskorších predpisov je súkromný veterinárny lekár oprávnený požadovať úhradu najviac 10 eur, ktorú u psov narodených do 31. októbra 2019, vlastníkom, ktorých je osoba v hmotnej núdzi alebo poberateľ minimálneho dôchodku, uhradí štát.

Podľa § 48 ods.1 zákona č. 39/2007 Z. z. o veterinárnej starostlivosti v znení neskorších predpisov **orgán veterinárnej správy uloží fyzickej osobe pokutu 50 eur, ak nezabezpečí na svoje náklady trvalé označenie psa** podľa § 19 ods. 9 zákona.

 Mgr. Jozef Belický

 primátor